U utorak, 26. listopada u Matici hrvatskoj održano je predavanje prof. dr. sc. Slavice Dodig Djetinjstvo i starost kroz povijest s osvrtom na djecu i starije u glagoljaškoj kulturi i civilizaciji. Predavačica je prikazala odnos prema dvjema najranjivijim skupinama društva, djeci i starijima, tijekom različitih povijesnih razdoblja . Predavanje je organizirao Odjel za hrvatsko glagoljaštvo Matice hrvatske, a među publikom su bile učenice prvog (1.c) i drugog (2.c) razreda Ženske opće gimnazije.